Bill Gates şi Melinda divorţează după 27 de ani de căsnicie. Ce avere au de împărțit.
Soții Gates divorțează după o căsnicie de 27 de ani. În 2020 fundația a donat 250 de milioane de dolari pentru a lupta împotriva pandemiei. Bill Gates are o avere netă de aproximativ 124 de miliarde de dolari, potrivit Forbes. Bill Gates a pus bazele companiei Microsoft în 1975 alături de Paul Allen. Potrivit Forbes, Bill Gates este al 4-lea cel mai bogat om din lume.
Miliardarul Bill Gates şi soția sa Melinda au anunțat luni că divorțează după 27 de ani de căsnicie. "După o îndelungă considerare și multă muncă pentru relația noastră, am luat decizia de a pune capăt căsniciei noastre. În ultimii 27 de ani am crescut trei copii incredibili şi am construit o fundaţie ce funcţionează în întreaga lume pentru a permite tuturor oamenilor să ducă o viaţă sănătoasă şi productivă", au anunțat cei doi pe Facebook și Twitter.Cei doi au împreună trei copii și conduc Fundația Bill & Melinda Gates.Organizația a cheltuit miliarde luptând împotriva bolilor infecțioase și încurajând vaccinările la copii.Bill Gates, cofondatorul Microsoft, are 65 de ani și este al patrulea cel mai bogat om din lume, cu o avere estimată de Forbes la 124 de miliarde de dolari.Melinda Gates în vârstă de 56 de ani, i-a devenit soție lui Bill Gates în 1994. Au împreună trei copii, Rory John Gates, 21 de ani, Phoebe Adele Gates, 18 ani și Jennifer Katharine Gates, 25 de ani.